section_heading: U animiranoj seriji
paragraph_text: Bulbasaur se prvi puta pojavio u epizodi Bulbasaur and the Hidden Village, tijekom koje Misty nailazi na Oddisha i pokušava ga uhvatiti, što joj onemogući jedan Bulbasaur. Ash ga pokušava uhvatiti, no Bulbasaur pobjegne. Na kraju epizode, tri prijatelja nailaze na kolibu u kojoj se djevojka Melanie brine za napuštene Pokémone. Nakon što Ash svrgne plan Tima Raketa koji pokušaju oteti Pokémone, Bulbasaur počinje vjerovati Ashu i odluči nastaviti putovanje s njim, pod uvjetom da ga Ash pobijedi. Uz pomoć Pikachua, Ash hvata Bulbasaura. U epizodi Bulbasaur's Mysterious Garden, Ashov Bulbasaur donosi odluku kako se neće razviti u svoj viši stupanj. U epizodi Bulbasaur... The Ambassador!, Ash ga šalje u laboratorij profesora Oaka.